กฎ กกฎ ก.ค.ฉบับที่๑๕ (พ.ศ. ๒๕๓๙)ออกตามความในพระราชบัญญัติระเบียบข้าราชการครูพ.ศ.๒๕๒๓ว่าด้วยคุณสมบัติสัดส่วน และวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค.และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการในอ.ก.ค. กรม อ.ก.ค. จังหวัด และ อ.ก.ค. กรุงเทพมหานคร------------- อาศัยอำนาจตามความในมาตรา๖ วรรคสาม มาตรา ๗ (๒) และมาตรา ๑๙ แห่งพระราชบัญญัติระเบียบข้าราชการครู พ.ศ. ๒๕๒๓ ก.ค.โดยได้รับอนุมัติจากคณะรัฐมนตรีออกกฎ ก.ค. ไว้ดังต่อไปนี้ ข้อ๑ ให้ยกเลิก (๑)กฎ ก.ค. ฉบับที่ ๑ (พ.ศ. ๒๕๒๓) ออกตามความในพระราชบัญญัติระเบียบข้าราชการครู พ.ศ. ๒๕๒๓ ว่าด้วยคุณสมบัติ สัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค.และคุณสมบัติและวิธีการเลือกตั้งผู้นำข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค. จังหวัด และอ.ก.ค.กรุงเทพมหานคร (๒)กฎ ก.ค. ฉบับที่ ๗ (พ.ศ. ๒๕๒๘) ออกตามความในพระราชบัญญัติระเบียบข้าราชการครู พ.ศ. ๒๕๒๓ ว่าด้วยคุณสมบัติ สัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค.และคุณสมบัติและวิธีการเลือกตั้งผู้นำข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค. จังหวัด และอ.ก.ค.กรุงเทพมหานคร ข้อ๒ กฎ ก.ค. นี้ ให้ใช้บังคับแก่การเลือกตั้งผู้แทนข้าราชการครูในก.ค. อ.ก.ค. กรมอ.ก.ค. จังหวัด และ อ.ก.ค.กรุงเทพมหานคร ที่จะมีขึ้นหลังจากวันที่กฎ ก.ค.นี้ประกาศในราชกิจจานุเบกษาเป็นต้นไป หมวด ๑ ผู้มีสิทธิเลือกตั้งและผู้มีสิทธิเข้ารับเลือกตั้ง ------------- ข้อ๓ข้าราชการครูผู้มีสิทธิเลือกตั้งผู้แทนข้าราชการครูใน ก.ค. ต้องเป็นข้าราชการครูสังกัดกระทรวงศึกษาธิการ ข้าราชการครูผู้มีสิทธิเลือกตั้งผู้แทนราชการครูในอ.ก.ค. กรมใด ต้องเป็นข้าราชการครูสังกัดกรมนั้น ข้าราชการครูผู้มีสิทธิเลือกตั้งผู้แทนราชการครูในอ.ก.ค. จังหวัดใดต้องเป็นข้าราชการครูสังกัดสำนักงานการประถมศึกษาจังหวัดนั้น ข้าราชการครูผู้มีสิทธิเลือกตั้งผู้แทนราชการครูในอ.ก.ค. กรุงเทพมหานคร ต้องเป็นข้าราชการครูสังกัดสำนักงานการประถมศึกษากรุงเทพมหานคร การลงคะแนนเลือกตั้งผู้แทนข้าราชการครูเป็นสิทธิเฉพาะตัวของข้าราชการครูแต่ละคนจะมอบหมายให้ผู้อื่นลงคะแนนแทนไม่ได้ ข้อ๔ข้าราชการครูผู้มีสิทธิเข้ารับเลือกตั้งเป็นผู้แทนข้าราชการครูใน ก.ค. ในจังหวัดใดต้องดำรงตำแหน่งซึ่งได้รับเงินเดือนไม่ต่ำกว่าระดับ ๘ หรือเป็นข้าราชการครูซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าสิบปีนับถึงวันเลือกตั้งและเป็นข้าราชการครูซึ่งสังกัดและปฏิบัติราชการอยู่ในหน่วยงานทางการศึกษาในหน่วยเลือกตั้งใดหน่วยเลือกตั้งหนึ่งในจังหวัดนั้นเป็นระยะเวลาติดต่อกันไม่น้อยกว่าหนึ่งปีนับถึงวันเลือกตั้ง ข้อ๕ข้าราชการครูผู้มีสิทธิเข้ารับเลือกตั้งเป็นผู้แทนข้าราชการครูใน อ.ก.ค. กรมในจังหวัดใดต้องดำรงตำแหน่งซึ่งได้รับเงินเดือนไม่ต่ำกว่าระดับ๗ หรือเป็นข้าราชการครูซึ่งดำรงตำแหน่งหรือเคยดำรงตำแหน่งซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าสิบปีนับถึงวันเลือกตั้งและเป็นข้าราชการครูซึ่งสังกัดและปฏิบัติราชการอยู่ในหน่วยงานทางการศึกษาในหน่วยเลือกตั้งใดหน่วยเลือกตั้งหนึ่งในจังหวัดนั้นเป็นระยะเวลาติดต่อกันไม่น้อยกว่าหนึ่งปีนับถึงวันเลือกตั้ง ข้อ๖ข้าราชการครูผู้มีสิทธิเข้ารับเลือกตั้งเป็นผู้แทนข้าราชการครูใน อ.ก.ค. จังหวัด หรือ อ.ก.ค. กรุงเทพมหานครในเขตเลือกตั้งใดต้องดำรงตำแหน่งซึ่งได้รับเงินเดือนไม่ต่ำกว่าระดับ ๗หรือเป็นข้าราชการครูซึ่งดำรงตำแหน่งหรือเคยดำรงตำแหน่ง ซึ่งมีหน้าที่เป็นผู้สอนในหน่วยงานทางการศึกษามาแล้วไม่น้อยกว่าสิบปีนับถึงวันเลือกตั้งและเป็นข้าราชการครูซึ่งสังกัดและปฏิบัติราชการอยู่ในหน่วยงานทางการศึกษาในสังกัดสำนักงานการประถมศึกษาจังหวัดหรือสำนักงานการประถมศึกษากรุงเทพมหานครในหน่วยเลือกตั้งใดหน่วยเลือกตั้งหนึ่งในเขตเลือกตั้งนั้นเป็นระยะเวลาติดต่อกันไม่น้อยกว่าหนึ่งปีนับถึงวันเลือกตั้ง ข้อ๗ข้าราชการครูจะเข้ารับเลือกตั้งเป็นผู้แทนข้าราชการครูใน ก.ค. อ.ก.ค. กรม อ.ก.ค.จังหวัด หรือ อ.ก.ค. กรุงเทพมหานครในเขตเดียวกันได้เพียงตำแหน่งเดียว หมวด ๒ สัดส่วนและวิธีการเลือกตั้งผู้แทนข้าราชการครูใน ก.ค. ------------- ข้อ๘สัดส่วนของผู้แทนข้าราชการครูซึ่งเป็นกรรมการใน ก.ค. มีดังนี้ (๑)สำนักงานคณะกรรมการการประถมศึกษาแห่งชาติ จำนวนสี่คน (๒)กรมสามัญศึกษา จำนวนหนึ่งคน (๓)สำนักงานปลัดกระทรวงศึกษาธิการ กรมการศึกษานอกโรงเรียน กรมอาชีวศึกษา และสำนักงานคณะกรรมการการศึกษาเอกชนจำนวนหนึ่งคน (๔)กรมพลศึกษา กรมศิลปากร สถาบันเทคโนโลยีราชมงคล และสำนักงานสภาสถาบันราชภัฏ จำนวนหนึ่งคน ข้อ๙ในการดำเนินการเลือกตั้งให้แต่ละส่วนราชการตามที่ระบุไว้ในข้อ ๘ มีอำนาจและหน้าที่ดังนี้ (๑)กำหนดวัน เวลา และสถานที่เลือกตั้ง รวมทั้งกำหนดหน่วยเลือกตั้งโดยกำหนดหน่วยงานทางการศึกษาแห่งหนึ่งหรือหลายแห่งรวมกันเป็นหนึ่งหน่วยเลือกตั้งทั้งนี้ ให้คำนึงถึงจำนวนข้าราชการครูผู้มีสิทธิเลือกตั้งในหน่วยเลือกตั้งสถานที่เลือกตั้งหน่วยงานทางการศึกษา และการคมนาคม (๒)กำกับดูแลการดำเนินการเลือกตั้งของคณะกรรมการเลือกตั้งที่ได้รับแต่งตั้งตามข้อ ๑๐ สำหรับสำนักงานคณะกรรมการการประถมศึกษาแห่งชาตินอกจากจะมีอำนาจและหน้าที่ตามวรรคหนึ่งแล้ว ให้มีอำนาจและหน้าที่กำหนดเขตเลือกตั้งก.ค. เป็นสี่เขต โดยกำหนดท้องที่จังหวัดท้องที่จังหวัดใดจังหวัดหนึ่งหรือหลายจังหวัดรวมกันเป็นกันเป็นหนึ่งเขตเลือกตั้งทั้งนี้ให้คำนึงถึงจำนวนข้าราชการครูผู้มีสิทธิเลือกตั้งในแต่ละเขตเลือกตั้ง ข้อ๑๐ ให้ส่วนราชการตามที่ระบุไว้ในข้อ๘ แต่งตั้งคณะกรรมการเลือกตั้งจากข้าราชการครูในสังกัด ดังนี้ (๑)ให้แต่ละส่วนราชการ เว้นแต่สำนักงานคณะกรรมการการประถมศึกษาแห่งชาติแต่งตั้งคณะกรรมการเลือกตั้งประจำส่วนราชการจำนวนไม่น้อยกว่าส่วนราชการละห้าคน (๒)ให้แต่ละส่วนราชการแต่งตั้งคณะกรรมการเลือกตั้งประจำหน่วยเลือกตั้งจำนวนไม่น้อยกว่าหน่วยเลือกตั้งละสามคน (๓)ให้แต่ละส่วนราชการแต่งตั้งคณะกรรมการเลือกตั้งประจำจังหวัด สำหรับจังหวัดที่มีหน่วยงานทางการศึกษาในสังกัดของตนตั้งอยู่จำนวนไม่น้อยกว่าจังหวัดละสามคน (๔)ให้สำนักงานคณะกรรมการการประถมศึกษาแห่งชาติแต่งตั้งคณะกรรมการเลือกตั้งประจำเขตเลือกตั้ง ก.ค.จำนวนไม่น้อยกว่าเขตเลือกตั้งละสามคน ให้สำนักงานก.ค. แต่งตั้งคณะกรรมการเลือกตั้งประจำสำนักงาน ก.ค.จากข้าราชการในสังกัดจำนวนไม่น้อยกว่าห้าคน ข้อ๑๑การเลือกตั้งเพื่อให้ได้ผู้แทนข้าราชการครูตามสัดส่วนในข้อ ๘ ให้ดำเนินการดังนี้ (๑)ให้แต่ละส่วนราชการตามที่ระบุไว้ในข้อ ๘ ดำเนินการเลือกตั้งเพื่อให้ได้ผู้ได้รับเลือกตั้งจากแต่ละจังหวัด จำนวนจังหวัดละหนึ่งคน (๒)ให้คณะกรรมการเลือกตั้งประจำเขตเลือกตั้ง ก.ค. ดำเนินการให้ผู้ได้รับเลือกตั้งจากแต่ละจังหวัดในสังกัดของสำนักงานคณะกรรมการการประถมศึกษาแห่งชาติครูในเขตเลือกตั้งเดียวกันเลือกตั้งกันเองเพื่อให้ได้ผู้ได้รับเลือกตั้งเป็นผู้แทนข้าราชการครูจำนวนเขตเลือกตั้งละหนึ่งคน (๓)ให้คณะกรรมการเลือกตั้งประจำกรมสามัญศึกษาดำเนินการให้ผู้รับเลือกตั้งจากแต่ละจังหวัดในสังกัดของกรมสามัญศึกษาเลือกตั้งกันเองเพื่อให้ได้ผู้ได้รับเลือกตั้งเป็นผู้แทนข้าราชการครู จำนวนหนึ่งคน (๔)ให้คณะกรรมการเลือกตั้งประจำสำนักงานปลัดกระทรวงศึกษาธิการ กรมการศึกษานอกโรงเรียน กรมอาชีวศึกษาและสำนักงานคณะกรรมการการศึกษาเอกชน ดำเนินการให้ผู้ได้รับเลือกตั้งจากแต่ละจังหวัดในสังกัดของแต่ละส่วนราชการเลือกตั้งกันเองเพื่อให้ได้ผู้ได้รับเลือกตั้งของแต่ละส่วนราชการนั้นจำนวนส่วนราชการละหนึ่งคนแล้วแจ้งให้สำนักงาน ก.ค. ทราบ และให้คณะกรรมการเลือกตั้งประจำสำนักงานก.ค. ดำเนินการให้ผู้ได้รับเลือกตั้งของแต่ละส่วนราชการดังกล่าวเลือกตั้งกันเองเพื่อให้ได้ผู้ได้รับเลือกตั้งเป็นผู้แทนข้าราชการครู จำนวนหนึ่งคน (๕)ให้นำความใน (๔) มาใช้บังคับแก่กรมพลศึกษา กรมศิลปากร สถาบันเทคโนโลยีราชมงคล และสำนักงานสภาสถาบันราชภัฏ โดยอนุโลมเพื่อให้ได้ผู้ได้รับเลือกตั้งเป็นผู้แทนข้าราชการครู จำนวนหนึ่งคน ข้อ๑๒ให้คณะกรรมการเลือกตั้งที่ได้รับแต่งตั้งตามข้อ ๑๐ เว้นแต่คณะกรรมการเลือกตั้งประจำจังหวัด มีอำนาจและหน้าที่ดังนี้ (๑)จัดให้มีการออกเสียลงคะแนน ตรวจนับคะแนน และประกาศผลการนับคะแนนหรือผลการเลือกตั้ง แล้วแต่กรณี (๒)พิจารณาวินิจฉัยชี้ขาดข้อปัญหาอันเกิดขึ้นจากการดำเนินการเลือกตั้ง (๓)ปฏิบัติการอื่นเกี่ยวกับการดำเนินการเลือกตั้งตามความจำเป็นและเหมาะสม ข้อ๑๓ให้คณะกรรมการเลือกตั้งประจำจังหวัดมีอำนาจและหน้าที่ดังนี้ (๑)ประกาศหน่วยเลือกตั้ง วิธีการเลือกตั้ง วัน เวลา และสถานที่เลือกตั้งและทะเบียนรายชื่อผู้มีสิทธิเลือกตั้งโดยปิดไว้โดยเปิดเผยที่หน่วยงานทางการศึกษาก่อนวันเลือกตั้งไม่น้อยกว่าสามสิบวัน (๒)กำหนดวันเวลารับการเสนอชื่อผู้เข้ารับเลือกตั้ง ตรวจสอบคุณสมบัติของผู้เสนอชื่อ ผู้รับรอง และผู้ได้รับการเสนอชื่อเข้ารับเลือกตั้งพร้อมทั้งกำหนดเลขหมายประจำตัวผู้เข้ารับเลือกตั้ง (๓)เมื่อตรวจสอบคุณสมบัติและกำหนดเลขหมายประจำตัวผู้เข้ารับเลือกตั้งแล้วให้ประกาศรายชื่อและเลขหมายประจำตัวผู้เข้ารับเลือกตั้งตามลำดับเลขหมายประจำตัวตามแบบ ก.ค. ๑ ท้ายกฎ ก.ค. นี้โดยเร็ว โดยปกปิดไว้ ณสถานที่เลือกตั้งและหน่วยเลือกตั้ง ข้อ๑๔ในการเลือกตั้งเพื่อให้ได้ผู้ได้รับเลือกตั้งจากแต่ละจังหวัดตามข้อ ๑๑ (๑)ผู้เข้ารับเลือกตั้งจะต้องได้รับการเสนอชื่อต่อคณะกรรมการการเลือกตั้งประจำจังหวัดแบบ ก.ค. ๒ ท้ายกฎ ก.ค. นี้ โดยต้องมีข้าราชการครูไม่น้อยกว่าสิบคนรับรองเว้นแต่กรณีที่หน่วยเลือกตั้งนั้นไม่จำนวนข้าราชการครูในสังกัดซึ่งจะเป็นผู้รับรองได้ไม่ถึงสิบคนก็ให้มีข้าราชการครูรับรองเป็นจำนวนไม่ต่ำกว่ากึ่งหนึ่งของจำนวนข้าราชการครูที่มีอยู่ในหน่วยเลือกตั้งนั้นทั้งหมด ข้าราชการครูผู้ได้รับการเสนอชื่อข้าราชการครูผู้เสนอชื่อ และข้าราชการครูผู้รับรองการเสนอชื่อต้องเป็นข้าราชการครูซึ่งสังกัดอยู่ในหน่วยเลือกตั้งเดียวกัน ข้อ๑๕ในกรณีที่จังหวัดใดมีข้าราชการครูผู้ได้รับการเสนอชื่อเข้ารับเลือกตั้งเท่ากับจำนวนผู้แทนข้าราชการครูที่พึงมีได้ให้ถือว่าข้าราชการครูผู้นั้นได้รับเลือกตั้งจากข้าราชการครูในจังหวัดนั้นโดยไม่ต้องทำการลงคะแนนเลือกตั้ง ข้อ๑๖การดำเนินการเลือกตั้งให้ใช้วิธีออกเสียงลงคะแนนโดยตรงและลับ การลงคะแนนให้ใช้วิธีทำเครื่องหมายกากบาทลงในช่องหลังเลขหมายประจำตัวของผู้เข้ารับเลือกตั้งที่ต้องการเลือกในบัตรเลือกตั้ง บัตรเลือกตั้งผู้แทนข้าราชการครูในก.ค. ให้มีลักษณะตามตัวอย่างตามแบบ ก.ค. ๓ ท้ายกฎ ก.ค. นี้ ข้อ๑๗ เมื่อปิดการลงคะแนนเลือกตั้งให้กรรมการเลือกตั้งร่วมกันนับคะแนนโดยเปิดเผยจนเสร็จในคราวเดียว เมื่อตรวจนับคะแนนเรียบร้อยแล้วให้คณะกรรมการเลือกตั้งประจำหน่วยเลือกตั้งประกาศผลของการนับคะแนน ณ ที่เลือกตั้งนั้นและรีบทำรายงานแสดงผลของการนับคะแนนไปยังคณะกรรมการเลือกตั้งประจำจังหวัดโดยเร็ว ในการประกาศผลการนับคะแนนให้ใช้แบบก.ค. ๔ ท้ายกฎ ก.ค. นี้ ข้อ๑๘ บัตรเลือกตั้งที่มีลักษณะดังต่อไปนี้ให้ถือว่าเป็นบัตรเสีย มิให้นับเป็นคะแนนและให้แยกไว้ต่างหากโดยให้กรรมการสลักหลังว่า"เสีย" พร้อมทั้งให้กรรมการเลือกตั้งประจำหน่วยเลือกตั้งไม่น้อยกว่าสามคนลงลายมือชื่อกำกับ (๑)บัตรปลอม (๒)บัตรที่ทำเครื่องหมายเลือกตั้งเกินจำนวนผู้แทนข้าราชการครูที่กำหนด (๓)บัตรที่มิได้ทำเครื่องหมายกากบาท (๔)บัตรที่ปรากฏว่าพับซ้อนกันมากกว่าหนึ่งบัตร (๕)บัตรที่มีเครื่องสังเกต หรือข้อความอื่นใดนอกจากที่กำหนดในแบบบัตรเลือกตั้ง (๖)บัตรที่มิอาจทราบได้ว่าลงคะแนนให้ผู้ใด ข้อ๑๙ให้คณะกรรมการเลือกตั้งประจำจังหวัดรวมยอดคะแนนการเลือกตั้งและประกาศผลการเลือกตั้งโดยเร็วและรายงานผลการเลือกตั้งนั้นไปยังส่วนราชการต้นสังกัด ให้ผู้มีคะแนนสูงสุดเป็นผู้ได้รับเลือกตั้งในกรณีที่มีผู้ได้คะแนนสูงสุดเท่ากันหลายคนให้คณะกรรมการเลือกตั้งประจำจังหวัดจัดให้ผู้ที่มีคะแนนสูงสุดนั้นจับสลากกันว่าผู้ใดเป็นผู้ได้รับเลือกตั้ง หมวด ๓ วิธีการเลือกตั้งผู้แทนข้าราชการครูในอ.ก.ค. กรม ------------- ข้อ๒๐ ให้หน่วยเลือกตั้งตามข้อ ๙ (๑)คณะกรรมการเลือกตั้งประจำส่วนราชการตามข้อ ๑๐ (๑)คณะกรรมการเลือกตั้งประจำหน่วยเลือกตั้งตามข้อ ๑๐ (๒) และคณะกรรมการเลือกตั้งประจำจังหวัดตามข้อ ๑๐ (๓) ในหมวด ๒เป็นหน่วยเลือกตั้ง คณะกรรมการเลือกตั้งประจำส่วนราชการคณะกรรมการเลือกตั้งประจำหน่วยเลือกตั้งและคณะกรรมการเลือกตั้งประจำจังหวัดการเลือกรั้งผู้แทนข้าราชการครูในอ.ก.ค. กรมตามหมวดนี้ ข้อ๒๑ให้สำนักงานคณะกรรมการการประถมศึกษาแห่งชาติกำหนดเขตเลือกตั้ง อ.ก.ค. กรมเป็นสามเขตโดยกำหนดท้องที่จังหวัดใดจังหวัดหนึ่งหรือหลายจังหวัดรวมกันเป็นหนึ่งเขตเลือกตั้ง ทั้งนี้ให้คำนึงถึงจำนวนข้าราชการครูผู้มีสิทธิเลือกตั้งในแต่ละเขตเลือกตั้งและให้แต่งตั้งคณะกรรมการเลือกตั้งประจำเขตเลือกตั้ง อ.ก.ค. กรม จำนวนไม่น้อยกว่าเขตเลือกตั้งละสามคน ข้อ๒๒การเลือกตั้งเพื่อให้ได้ผู้แทนข้าราชการครั้งใน อ.ก.ค. กรมให้ดำเนินการดังนี้ (๑)ให้แต่ละส่วนราชการตามที่ระบุไว้ในข้อ ๘ ดำเนินการเลือกตั้งเพื่อให้ได้ผู้ได้รับเลือกตั้งจากแต่ละจังหวัด จำนวนจังหวัดละหนึ่งคน (๒)ให้คณะกรรมการเลือกตั้งประจำเขตเลือกตั้ง อ.ก.ค. กรมดำเนินการให้ผู้ได้รับเลือกตั้งจากแต่ละจังหวัดในสังกัดของสำนักงานคณะกรรมการการประถมศึกษาแห่งชาติที่อยู่ในเขตเลือกตั้ง เดียวกันเลือกตั้งกันเองเพื่อให้ได้รับเลือกตั้งเป็นผู้แทนข้าราชการครู จำนวนเขตเลือกตั้งละหนึ่งคน (๓)ให้คณะกรรมการเลือกตั้งประจำแต่ละส่วนราชการตามที่ระบุไว้ในข้อ ๘ (๒) (๓) และ (๔)ดำเนินการให้ผู้ได้รับเลือกตั้งจากแต่ละจังหวัดในสังกัดของแต่ละส่วนราชการเลือกตั้งกันเองเพื่อให้ได้รับเลือกตั้งเป็นผู้แทนข้าราชการครูจำนวนส่วนราชการละสามคน บัตรเลือกตั้งผู้แทนข้าราชการครูในอ.ก.ค. กรมให้มีลักษณะตามตัวอย่างตามแบบ ก.ค. ๕ ท้ายกฎ ก.ค. นี้ ข้อ๒๓ ให้นำความในข้อ ๙ วรรคหนึ่งและข้อ ๑๒ ถึงข้อ ๑๙ ในหมวด ๒ มาใช้บังคับกับการเลือกตั้งผู้แทนข้าราชการครูใน อ.ก.ค.กรมตามหมวดนี้โดยอนุโลม หมวด ๔ วิธีการเลือกตั้งผู้แทนข้าราชการครูใน อ.ก.ค. จังหวัด และ อ.ก.ค.กรุงเทพมหานคร ------------- ข้อ๒๔ ให้หน่วยเลือกตั้งตามข้อ ๙ (๑)และคณะกรรมการเลือกตั้งประจำหน่วยเลือกตั้งตาม ข้อ ๑๐ (๒) ในหมวด ๒เป็นหน่วยเลือกตั้งและคณะกรรมการเลือกตั้งประจำหน่วยเลือกตั้ง อ.ก.ค. จังหวัดและ อ.ก.ค.กรุงเทพมหานครตามหมวดนี้ ข้อ๒๕ให้สำนักงานคณะกรรมการการประถมศึกษาแห่งชาติกำหนดเขตเลือกตั้ง อ.ก.ค. จังหวัดและ อ.ก.ค. กรุงเทพมหานครในกรุงเทพมหานครและในจังหวัดอื่นทุกจังหวัดเป็นสามเขตโดยให้คำนึงถึงจำนวนข้าราชการครูผู้มีสิทธิเลือกตั้งในแต่ละเขตเลือกตั้ง สถานที่ตั้งหน่วยงานทางการศึกษาและการคมนาคมเว้นแต่จังหวัดใดที่แบ่งท้องที่ออกเป็นอำเภอรวมกันได้ไม่เกินห้าอำเภอให้รวมเป็นหนึ่งเขตเลือกตั้งและให้แต่งตั้งคณะกรรมการเลือกตั้งประจำเขตเลือกตั้ง อ.ก.ค. จังหวัดและ อ.ก.ค.กรุงเทพมหานครจำนวนไม่น้อยกว่าเขตเลือกตั้งละสามคน อำเภอตามวรรคหนึ่งให้หมายความรวมถึงกิ่งอำเภอด้วย ข้อ๒๖ การเลือกตั้งเพื่อให้ได้ผู้แทนข้าราชการครูในอ.ก.ค. จังหวัด และ อ.ก.ค. กรุงเทพมหานครให้คณะกรรมการเลือกตั้งประจำเขตเลือกตั้ง อ.ก.ค.จังหวัดและ อ.ก.ค. กรุงเทพมหานครดำเนินการเลือกตั้งเพื่อให้ได้ผู้แทนข้าราชการครูจำนวนเขตละหนึ่งคน เว้นแต่จังหวัดใดที่รวมท้องที่ในจังหวัดเป็นหนึ่งเขตเลือกตั้งให้ดำเนินการเลือกตั้งเพื่อให้ได้ผู้แทนข้าราชการครูจำนวนสามคน บัตรเลือกตั้ง อ.ก.ค. จังหวัดและ อ.ก.ค. กรุงเทพมหานครให้มีลักษณะตามตัวอย่างตามแบบ ก.ค. ๖ ท้ายกฎ ก.ค. นี้ ข้อ๒๗ ให้นำความในข้อ ๙ วรรคหนึ่งและข้อ ๑๒ ถึงข้อ ๑๙ ในหมวด ๒ มาใช้บังคับกับการเลือกตั้งผู้แทนข้าราชการครูใน อ.ก.ค.จังหวัดและ อ.ก.ค.กรุงเทพมหานครตามหมวดนี้โดยให้ถือว่าคณะกรรมการเลือกตั้งประจำเขตเลือกตั้ง อ.ก.ค. จังหวัดและ อ.ก.ค. กรุงเทพมหานคร เป็นคณะกรรมการเลือกตั้งประจำจังหวัดโดยอนุโลม หมวด ๕ การเลือกตั้งใหม่ ------------- ข้อ๒๘ เมื่อผู้แทนข้าราชการครูใน ก.ค.อ.ก.ค. กรม อ.ก.ค. จังหวัด หรือ อ.ก.ค. กรุงเทพมหานคร จะถึงกำหนดพ้นจากตำแหน่งตามวาระให้สำนักงาน ก.ค. แจ้งให้ส่วนราชการตามที่ระบุไว้ในข้อ ๘ ทราบล่วงหน้าไม่น้อยกว่าเก้าสิบวันเพื่อให้ดำเนินการเลือกตั้งส่วนราชการครูใน ก.ค. อ.ก.ค. กรม อ.ก.ค. จังหวัด หรืออ.ก.ค. กรุงเทพมหานครแล้วแต่กรณี ให้แล้วเสร็จภายในหกสิบวันนับแต่วันที่ผู้แทนข้าราชการครูคนก่อนพ้นจากตำแหน่ง ข้อ๒๙ในกรณีที่ตำแหน่งผู้แทนข้าราชการครูใน ก.ค. อ.ก.ค. กรม อ.ก.ค. หรือ อ.ก.ค. กรุงเทพมหานครว่างลงก่อนถึงคราวออกตามวาระให้ดำเนินการให้มีการเลือกตั้งใหม่เพื่อให้ได้ผู้แทนข้าราชการครูแทนตำแหน่งที่ว่างลงภายในหกสิบวันนับแต่วันที่ตำแหน่งว่างทั้งนี้เว้นแต่วาระการดำรงตำแหน่งของผู้แทนข้าราชการครูที่ว่างลงเหลือไม่ถึงเก้าสิบวัน ให้ไว้ ณวันที่ ๑๘ กันยายน พ.ศ. ๒๕๓๙ ชิงชัย มงคลธรรม รัฐมนตรีช่วยว่าการกระทรวงศึกษาธิการ ซึ่งรัฐมนตรีมอบหมาย ประธาน ก.ค.+--------------------------------------------------------------------------------------------------+หมายเหตุ :- เหตุผลในการประกาศใช้กฎ ก.ค. ฉบับนี้ คือโดยที่กฎ ก.ค. ออกตามความในพระราชบัญญัติระเบียบข้าราชการครู พ.ศ. ๒๕๒๓ว่าด้วยคุณสมบัติ สัดส่วน และวิธีการเลือกตั้งผู้แทนข้าราชการครูร่วมเป็นกรรมการใน ก.ค.และคุณสมบัติและวิธีการเลือกตั้งผู้แทนข้าราชการครูเข้าร่วมเป็นอนุกรรมการใน อ.ก.ค. กรม อ.ก.ค.จังหวัด และอ.ก.ค. กรุงเทพมหานคร ที่ใช้บังคับในปัจจุบัน กำหนดคุณสมบัติ สัดส่วนและวิธีการเลือกตั้งผู้แทนข้าราชการครูเข้าร่วมเป็นกรรมการใน ก.ค. และคุณสมบัติและวิธีการเลือกตั้งผู้แทนข้าราชการครูร่วมเป็นอนุกรรมการในอ.ก.ค. กรม อ.ก.ค.จังหวัด และ อ.ก.ค. กรุงเทพมหานครไว้ไม่เหมาะสมกับสภาพการณ์ทีเปลี่ยนแปลงไปสมควรปรับปรุงหลักการและรายละเอียดในเรื่องดังกล่าวเสียใหม่จึงจำเป็นต้องออกกฎก.ค. นี้[รก. ๒๕๓๙/๔๐ก./๒๐/๒๔ กันยายน ๒๕๓๙]